**כל אחד והמים שלו**

**מונודרמה מקורית ונוקבת שנולדה מסיפור אמיתי**  
**מאת ובבימוי: רובי קסוס | משחק: יולי סקר**  
**21 בנובמבר 2025**   
**פסטיבל "כאן ועכשיו" תיאטרון הקאמרי**  
  
**הצצה למונודרמה**  
 www.youtube.com/watch?v=D8mAAKWZIwg

המונודרמה "כל אחד והמים שלו" מבוססת על סיפור אמיתי מאת היוצר רובי קסוס.  
במרכז העלילה: דניאל, בן 40, נשוי ואב טרי לבן בכור. בבקרים הוא מורה לתיאטרון ואחראי על כל אירועי התרבות בבית הספר שבו הוא מלמד ובלילות הוא מתמודד עם סיוטים חוזרים ונשנים מעברו מתלמיד קרוב שאיבד במלחמה.  
  
"כתבתי על מלחמה אחרת, אבל מאז ה־7 באוקטובר אני מבין שהכאב של מורה שמאבד תלמיד הוא כאב שאין לו זמן. בכל דור יש מי שחוזר להתמודד עם זה מחדש. אולי זו הסיבה שההצגה הזו פתאום הפכה למראה של כולנו." אומר קסוס  
  
ההצגה עלתה לראשונה במסגרת **פסטיבל תיאטרונטו 2023**, וזכתה בפרסים: פרס עיצוב התנועה, פרס המחזה, פרס הבמאי, פרס השחקן, ופרס ההצגה של השנה בקטגוריית הצגת היחיד לשנת 2024 במסגרת פסטיבל אסיטאז' להצגות ילדים ונוער. כל זה קרה לפני ה7 באוקטובר.

דווקא עכשיו, שנתיים אחרי ה־7 באוקטובר, ההצגה *"כל אחד והמים שלו"* רלוונטית יותר מתמיד.  
היא נוגעת בפצע פתוח של החברה הישראלית ,אובדן תלמידים במלחמות, מזווית שעד כה כמעט ולא קיבלה ביטוי אמנותי. דמות המורה, שנמצאת בלב הסיפור, מגלמת את קולם של אלפי אנשי חינוך שנאלצים לעמוד מול כיסאות ריקים בכיתות ולמצוא שפה חדשה לאבל. בעולם שבו הזיכרון הקולקטיבי מתערבב בכאב אישי, היצירה מתמודדת ומציפה סוגיות מהותיות בלב הנרטיב הישראלי: צבא, מלחמה, שכול וטקסי יום הזיכרון בבתי הספר. המחזה שואל – מה כוחה של האמנות? מתי היא מרפאת, ומתי היא דווקא פוצעת?

***"כל אחד והמים שלו"* תעלה במסגרת פסטיבל "כאן ועכשיו" בתיאטרון הקאמרי,  
ביום שישי, 21 בנובמבר 2025 בשעה 20:00  
מחיר כרטיס: 40 ₪**

להזמנת כרטיסים ופרטים נוספים:  
[לינק להזמנה באתר הקאמרי](https://www.cameri.co.il/%D7%94%D7%A6%D7%92%D7%95%D7%AA_%D7%94%D7%A7%D7%90%D7%9E%D7%A8%D7%99/show_11304/%D7%9B%D7%90%D7%9F_%D7%95%D7%A2%D7%9B%D7%A9%D7%99%D7%95_2025_-_%D7%9B%D7%9C_%D7%90%D7%97%D7%93_%D7%95%D7%94%D7%9E%D7%99%D7%9D_%D7%A9%D7%9C%D7%95)  
  
משך ההצגה: 50 דקות

**קרדיטים:** מחזה ובימוי – **רובי קסוס** | משחק – **יולי סקר** | תפאורה – **נטע אמיתי** | תאורה – **עומר בולנז'ר כהן** | מוסיקה – **אלון גלזינגר** ן תנועה- **נועה בוקר**

**רובי קסוס** (יליד 1978) במאי, מחזאי ומוזיקאי ישראלי, בוגר החוג לתיאטרון בסמינר הקיבוצים ובעל תואר שני בכתיבה דרמטית מאוניברסיטת חיפה. את דרכו החל כנער בלהקת “צעירי תל אביב” ובהמשך שירת בלהקה צבאית. בין יצירותיו: **זיתים"** (תיאטרון חיפה) עליה זכה בפרס הכתיבה,  
**"באמצע הרחוב"** (עיבוד לרועי סלמן) זכתה בכל הפרסים בפסטיבל "סוליקו בשניים" מבית תיאטרון השעה , "**מועדון הלב השבור"** תיאטרון משקפיים וכן **"תהיה ילד"** פרויקט מוזיקלי מצליח **עם אלון אולארצ’יק**, שרץ ברחבי הארץ מאז הבכורה בפסטיבל "צלילי ילדות" בתיאטרון חולון. קסוס מלמד תיאטרון, משמש מנהל אמנותי של הלהקה הייצוגית של **תיאטרון אורנה פורת לילדים ולנוער**, ובוגר תוכנית **"פרסיץ"** לניהול מוסדות תרבות של עיריית תל אביב. בימים אלה כותב ומביים הצגה חדשה בשם **"המפלצות של נועם"** לתיאטרון דידה בהרצליה.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**קרנית בסון – יחסי ציבור** 052-4299441 | karnit@karnitbason.com